Á mörgum heimilum er það svo að einhverjir eru á sérstöku mataræði á meðan aðrir leyfa sér allt . Þá gerist það oft að sá sem borðar ekki hveiti eða mjólkurvörur fær ekkert nema rískex á meðan hinir njóta kræsinganna . Þessi piparkökuuppskrift ætti að henta flestum fjölskyldumeðlimum því að hún er laus við hveiti og hvítan sykur og svo er fljótlegt að undirbúa hana . Uppskriftin hentar þeim vel sem hafa eggjaóþol , mjólkuróþol eða hnetuóþol og einnig jurtaætum ( e. vegan ) , því að engar dýraafurðir eru í henni . Búa má til piparkökukarla , konur , dýr og alls kyns fígúrur úr þessu holla piparkökudeigi . Það hentar einnig vel til að búa til piparkökuhús , fyrir þá sem vilja fara alla leið . Piparkökurnar eru ekki mjög mikið kryddaðar svo að þær henta vel fyrir börnin , en ef þið viljið meira kryddbragð , setjið þá eina teskeið af negul út í deigið . Uppskrift gerir um 40 piparkökur 185 g spelti ( gott að nota gróft og fínt til helminga ) 115 ml hreint hlynsíróp ( eða hrátt agavesíróp fyrir meira bragð ) 4 msk . Rapadura-hrásykur ( eða annar hrásykur ) Sigtaðu saman bökunarsóda , kanil , múskat og spelti í stóra skál . Hrærðu vel . Taktu fram aðra skál og hrærðu saman hlynsírópi , hrásykri og kókosolíu . Helltu því svo út í stóru skálina og hrærðu öllu vel saman . Hnoðaðu deigið smástund til að allt blandist vel saman . Pakkaðu því svo inn í plast og kældu í 30 mínútur eða lengur í ísskápnum . Skiptu deiginu í nokkra búta og flettu út með kökukefli eða stórri glerflösku . Deigið ætti að vera sirka einn millimetri að þykkt . Ef deigið festist við borð eða kökukefli er ágætt að dreifa svolitlu spelti yfir borðið , deigið og kökukeflið . Skerðu næst út deigið með kökuskurðarmótum ( til dæmis hreindýr , stjörnur , jólatré , piparkökukarla og konur ) . Gott er að miða við um 5 - 7 sentimetra í þvermál . Settu bökunarpappír á plötu og raðaðu kökunum á hana . Bakaðu við 180°C í 10 - 12 mínútur eða þangað til kökurnar eru orðnar gullnar . Þær eru ekki grjótharðar á þessum tímapunkti en munu kólna og harðna . Gott að hafa í huga Ef kókosolían er hörð má stinga krukkunni í heitt vatn í nokkrar mínútur þar til hún verður fljótandi . Ef kökurnar eru ekki harðar þegar þær hafa kólnað má baka þær í um 5 mínútur til viðbótar . Ef þær eru þykkar þurfa þær aðeins lengri tíma en ella . Dásamlegar piparkökur í hollari kantinum .